D nutni i d-lsas di lebni n tullist ur tezmir ara ad tili tullist ma ulac iwudam. Llan sin leṣnaf n yiwudam: iwudam igejdanen fell-asen i treṣṣa teḥkayt di tezwara almi d tagara, d yiwudam inaddayen wigi anaf bḍan ɣef sin leṣnaf: imallalen d wid yellan akk d yigejdanen ( d imɛwnen), akk d imnamaren id-yettilin mgal iwudam igejdanen d nutni i d-yeslalayen tikerrist d iɛewwiqen d wuguren di tullist.Iwudam ssɛan azal d ameqran di lebni n teḥkayt, d wid i yettaǧǧan abrid akken ad tli wa ad teddu teḥkayt akken daɣen amaru yettak i yal awadem isem yellan d yiwen uferdis n tutlayt i d-yessagzayen neɣ i d-yemmalen amdan , aɣersiw, imɣi, neɣ taɣawsa. «Isem di tmaziɣt, d awal i d-immalen amdan neɣ taɣawsa neɣ aɣersiw»7